- Mu meelest muutub enamus inimesi välismaal olles rohkem patrioodiks - saad  tunda seda nabanööri, mis sind tegelikult kodumaaga ühendab. Näiteks toidud, naljad, lapsepõlve multifilmid, isegi vanade eesti poliitikute tagakirumine. Nüüd olen tagasi Eestis olnud kolm nädalat (pärast kolme aastat USAs) ja praegu olen küll väga helgelt ja tolerantselt meelestatud. Näiteks kui ostukeskuses laste mängutoas hakkas teenindaja meiega kurjustama, et me polnud taibanud saapaid jalast ära võtta - see oli nii Eesti, nii armas. Aga ajapikku kaob ilmselt selliste juhtumite osas tolerantsus ära.  Mingi üldisem tolerantsus vist siiski jääb: kusagil pole parem ja kusagil ei suudaks sa paremini kohaneda kui oma kodumaal.